rejauldu/bengali-wikipedia huggingface dataset:
অজগর হচ্ছে পৃথিবীর অন্যতম বৃহত্তম সাপ। অজগরকে ময়াল নামেও ডাকা হয়। এরা বিষহীন আদিম সাপ। এদের পিছনের পা-এর চিহ্ন পুরোপুরি বিলুপ্ত হয়নি।  অজগর শিকারকে জোরে পেঁচিয়ে বা পরিবেষ্টন করে তার দম বন্ধ করে। এরা শিকারকে সাধারণত মাথার দিক থেকে আস্ত গিলে খাওয়া শুরু করে। কারণ, এতে শিকারের বাধা দেওয়ার ক্ষমতা কমে যায়। শিকার হজম করতে তাদের কয়েকদিন সময় লাগে। এরা মৃত প্রাণী খায় না।  এদের অবলোহিত (তাপ) রশ্মি দেখার বিশেষ তাপদৃষ্টি ইন্দ্রিয় আছে (যে ক্ষমতা কিছু বোড়াদেরও আছে, কিন্তু গঠন ও বিবর্তন ভিন্ন পথের)। অজগরের উপরের ঠোঁট বরাবর এই ইন্দ্রিয় অবস্থিত।   প্রাপ্তিস্থান  আফ্রিকা মহাদেশের বিষুবীয় সাহারা অঞ্চলে পাইথন পাওয়া যায়। তবে এই মহাদেশের দক্ষিণ-পশ্চিম এলাকা যেমন, ওয়েস্টার্ন কেপ ও মাদাগাস্কারে এই প্রজাতির সাপ পাওয়া যায় না। এশিয়া মহাদেশে ভারত, বাংলাদেশ,নেপাল, পাকিস্তান, শ্রীলঙ্কা, মায়ানমার, নিকোবর দ্বীপপুঞ্জ এই সাপের বসতি আছে। এছাড়া দক্ষিণ চীন, ফিলিপাইন দ্বীপপুঞ্জ ও ইন্দোনেশিয়ায় পাইথন দেখতে পাওয়া যায়।   প্রজনন  পাইথন একটু দেরিতে প্রজনন শুরু করে। সাধারণত একটি সাপ ৫ থেকে ৬ বছর বয়সে প্রাপ্তবয়স্ক হয়। একটি স্ত্রী পাইথন প্রচুর খাদ্যগ্রহণ করে যথেষ্ট শক্তি অর্জন করার পর একসাথে প্রচুর ডিম পাড়ে।   তথ্যসূত্র   বিষয়শ্রেণী:বিষহীন সাপ বিষয়শ্রেণী:সাপ
পুটিমারি নদী  বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী।  নদীটির দৈর্ঘ্য ১৫ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুটিমারি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৯। নদীটির গভীরতা ৩ মিটার।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৫৪, আইএসবিএন ৯৭৮-৯৮৪-৮৯৪৫-১৭-৯। নদীর অববাহিকার দৈর্ঘ্য ৪০ বর্গ কিলোমিটারড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৫৪, ।  প্রবাহ পুটিমারি নদীটি বাগেরহাট জেলার বাগেরহাট সদর উপজেলার ডেমা ইউনিয়নে প্রবহমান বিষ্ণু-কুমারখালি নদী হতে উৎপত্তি লাভ করেছে। অতঃপর এই নদীর জলধারা বাগেরহাট জেলার এবং রামপাল উপজেলা পর্যন্ত প্রবাহিত হয়ে দড়াটানা-পয়লাহারা নদীতে নিপতিত হয়েছে। এখন এই নদীর উজানের অংশ অনেকটাই শুকিয়ে গেছে। নদীটির ভাটির কিছু এলাকা জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:বাগেরহাট জেলার নদী বিষয়শ্রেণী:রামপাল উপজেলা বিষয়শ্রেণী:বাগেরহাট সদর উপজেলা
ক্লুবে দেসপোর্তিভো সান্তা ক্লারা (; এছাড়াও সিডি সান্তা ক্লারা নামে পরিচিত) হচ্ছে সান্তা ক্লারা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯২৭ সালের ১২ই মে তারিখে প্রতিষ্ঠিত হয়েছে। সিডি সান্তা ক্লারা তাদের সকল হোম ম্যাচ সান্তা ক্লারার এস্তাদিও দে সাও মিগেলে খেলে থাকে; যার ধারণক্ষমতা হচ্ছে ১৩,২৭৭। বর্তমানে এই ক্লাবের ম্যানেজারের দায়িত্ব পালন করছেন দানিয়েল রামোস এবং সভাপতির দায়িত্ব পালন করছেন রুই মিগেল মেলো কোরদেইরো। মিশরীয় মধ্যমাঠের খেলোয়াড় ওসামা রশিদ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, সিডি সান্তা ক্লারা এপর্যন্ত ২টি শিরোপা জয়লাভ করেছে; যার মধ্যে ১টি সেগুন্দা লিগা এবং ১টি পর্তুগিজ দ্বিতীয় বিভাগ শিরোপা রয়েছে।  অর্জন  সেগুন্দা লিগা  বিজয়ী (১): ২০০০–০১  পর্তুগিজ দ্বিতীয় বিভাগ  বিজয়ী (১): ১৯৯৭–৯৮  তথ্যসূত্র  বহিঃসংযোগ     বিষয়শ্রেণী:ক্লাব দেস্পোর্তিভো সান্তা ক্লারা বিষয়শ্রেণী:প্রিমেইরা লিগার ক্লাব বিষয়শ্রেণী:পর্তুগালের ফুটবল ক্লাব বিষয়শ্রেণী:১৯২৭-এ পর্তুগালে প্রতিষ্ঠিত বিষয়শ্রেণী:১৯২৭-এ প্রতিষ্ঠিত ফুটবল ক্লাব
চেং কুয়াং (Chinese pinyin; জন্ম ২২ মে ১৯৪৬) একজন চীনা মহামারি বিশেষজ্ঞ যিনি চীনা রোগ নিয়ন্ত্রণ ও প্রতিরোধ কেন্দ্রের (চীনা সিডিসি) একজন প্রধান বিজ্ঞানী এবং ডক্টরাল সুপারভাইজার।  তিনি জাতীয় স্বাস্থ্য কমিশনের উচ্চ পর্যায়ের বিশেষজ্ঞ প্যানেলের একজন সদস্য।    জীবনী  চেং ১৯৪৬ সালে চীন প্রজাতন্ত্রে জন্মগ্রহণ করেন। হেবেই মেডিকেল কলেজ (বর্তমানে হেবেই মেডিকেল বিশ্ববিদ্যালয়) থেকে স্নাতক উত্তীর্ণ হওয়ার পর, তিনি পিকিং ইউনিয়ন মেডিকেল কলেজের স্নাতক স্কুলে চিকিৎসাবিজ্ঞানে স্নাতকোত্তর ডিগ্রির জন্য অধ্যয়নরত ছিলেন।  তিনি ১৯৮৫ এবং ১৯৮৬ সালের মধ্যে রোগ নিয়ন্ত্রণ ও প্রতিরোধ কেন্দ্রের (সিডিসি) এর অতিথি স্কলার ছিলেন। ২০০৩ সালে, তিনি সার্স প্রতিরোধ ও নিয়ন্ত্রণ সদর দফতরের পরামর্শক হিসাবে কাজ করেছিলেন।  চীনা কমিউনিস্ট পার্টির মালিকানাধীন ট্যাবলয়েড গ্লোবাল টাইমসের সাথে ২০২১ সালের জুনে একটি সাক্ষাৎকারে, চেং বলেছিলেন যে কোভিড-১৯ এর উৎস সম্পর্কে একটি তদন্ত মার্কিন যুক্তরাষ্ট্রে স্থানান্তর করা উচিত।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:কোভিড-১৯ গবেষক বিষয়শ্রেণী:চীনা মহামারি বিশেষজ্ঞ বিষয়শ্রেণী:পিকিং ইউনিয়ন মেডিকেল কলেজের প্রাক্তন শিক্ষার্থী বিষয়শ্রেণী:হেবেই মেডিকেল বিশ্ববিদ্যালয়ের প্রাক্তন শিক্ষার্থী
ইউনেস্কো নীলস বোর পদক হলো ডাচ পারমাণবিক পদার্থবিদ নীলস বোরের জন্মের ১০০ তম বার্ষিকী স্মরণে ১৯৮৫ সালে  প্রথম প্রদানকৃত পুরস্কার।  ইউনেস্কো কর্তৃক পদার্থবিদ্যায় যারা গবেষণার মাধ্যমে বিশ্বে উল্লেখযোগ্য প্রভাব ফেলেছে বা ফেলতে পারে তাদের অসামান্য অবদানের স্বীকৃতিস্বরূপ এটি প্রদান করা হয়।   পদক সম্পর্কিত  ১৯৮৫ সালে, নিলস বোরের জন্মের ১০০তম বার্ষিকীতে, ইউনেস্কো কোয়ান্টাম পদার্থবিদ্যার জনক এবং বিংশ শতাব্দীর অন্যতম বিশিষ্ট বিজ্ঞানীর স্মরণে একটি স্বর্ণপদক প্রণয়ন করে। সুইডেনের সিভ হোম-মিউজ কর্তৃক নির্মিত, পদকটিতে বোরের বৃত্তান্ত রয়েছে। আবার পিছনের অংশে একটি পারমাণবিক কাঠামোর চারপাশে ঘুরতে থাকা ইলেকট্রনের অঙ্কন, হাইড্রোজেনের সাথে সম্পর্কিত ইলেকট্রনকে প্রতিনিধিত্বকারী তার সূত্র E2-E1=hy2 এবং তার স্বাক্ষর চিত্রিত করা হয়েছে। এটিতে আরও লেখা আছে: Contraria sunt complementa (বিপরীতগুলি পরিপূরক), বোরের পরিপূরকতার নীতি ।    ২০১৩ ইউনেস্কো নিলস বোর পদক  বোরের পারমাণবিক মডেলের ১০০ তম বার্ষিকী উপলক্ষে আয়োজিত এক অনুষ্ঠানে ২০১৩ সালের জন্য যে তিনজন সেলিব্রিটিকে পদক প্রদান করা হয়েছিল। তাদের মধ্যে উইকিপিডিয়ার জিমি ওয়েলস ছিলেন একজন। অন্য দুজন ছিলেন জার্মান কণা পদার্থবিদ এবং সার্ন- এর পরিচালক রোল্ফ-ডিয়েটার হিউয়ার, যিনি সার্ন ল্যাবরেটরির পক্ষে পদকটি গ্রহণ করেছিলেন। এবং অন্যজন ফরাসি পদার্থবিদ আলাঁ আস্পে। তিনি কোয়ান্টাম এনট্যাঙ্গলমেন্টের উপর তার কাজের জন্য বিখ্যাত হয়েছিলেন। ৫ ডিসেম্বর ২০১৩ তারিখে "একটি উন্মুক্ত বিশ্ব" শীর্ষক কোপেনহেগেন বিশ্ববিদ্যালয়ের সম্মেলনে ডেনমার্কের রাজকুমারী মেরি পদকগুলি উপস্থাপন করেন।  অনুষ্ঠানের সাথে সম্পর্কিত, ওয়েলস "ইন্টারনেট: উন্মুক্ততার একটি বিশ্বব্যাপী অবকাঠামো?" অধিবেশনে অংশগ্রহণ করেন এবং "উইকিপিডিয়া, গণতন্ত্র এবং ইন্টারনেট" শীর্ষক একটি উপস্থাপনা করেন।    পদক বিজেতা  ইউনেস্কো স্বর্ণপদক প্রাপকদের মধ্যে রয়েছেন:   ১৯৯৮   ভিটালি গিঞ্জবার্গ  ওয়াল্টার কোহন   ২০০৫   মার্টিন রিস  হারউইগ শপার  পিটার জোলার   ২০১০   জন পেন্ড্রি  টিমোথি বার্নার্স-লি  কিপ এস. থর্ন   ২০১৩   অ্যালেন অ্যাসপেক্ট  সার্ন ( রল্ফ-ডিয়েটার হিউয়ারের কাছে উপস্থাপিত)  জিমি ওয়েলস   তথ্যসূত্র   বিষয়শ্রেণী:পদার্থবিজ্ঞানে পুরস্কার বিষয়শ্রেণী:১৯৮৫-এ প্রবর্তিত পুরস্কার বিষয়শ্রেণী:নিলস বোর
থাম্ব|স্যামসাং গ্যালাক্সি এস  এই নিবন্ধটি ইংরেজি (Samsung Galaxy S series) থেকে বাংলায় অনুবাদ করা হয়েছে।  স্যামসাং গ্যালাক্সি এস সিরিজ হলো স্যামসাং ইলেকট্রনিক্সের তৈরি একটি অ্যান্ড্রয়েড-ভিত্তিক স্মার্টফোন ও ট্যাবলেট কম্পিউটার লাইনআপ। এটি স্যামসাং-এর বিস্তৃত স্যামসাং গ্যালাক্সি পরিবারের উচ্চমানের অ্যান্ড্রয়েড ডিভাইসের লাইনআপ হিসেবে কাজ করে এবং ভাঁজযোগ্য গ্যালাক্সি জেড সিরিজের সঙ্গে মিলিতভাবে এটি স্যামসাং-এর ফ্ল্যাগশিপ স্মার্টফোন ও ট্যাবলেট লাইনআপ হিসেবেও কাজ করে। ২০১৯ সাল থেকে এটি গ্যালাক্সি এ সিরিজের এন্ট্রি-লেভেল ও মিড-রেঞ্জ ডিভাইসগুলোর উপরের স্তরে অবস্থান করছে।   গ্যালাক্সি এস সিরিজের মডেলসমূহের তালিকা  মডেলঘোষণাপ্রকাশপ্রাথমিক ওএসসমর্থন শুরুবন্ধের তারিখচূড়ান্ত ওএসআয়ুষ্কালগ্যালাক্সি এস২৩ মার্চ ২০১০৪ জুন ২০১০অ্যান্ড্রয়েড ২.১ লাইটনিং৬ মার্চ ২০১২১০ জানুয়ারি ২০১২২.৩.৬ জিঞ্জারব্রেড১ বছর, ৭ মাসগ্যালাক্সি এস II১৩ ফেব্রুয়ারি ২০১১২ মে ২০১১অ্যান্ড্রয়েড ২.৩.৪ জিঞ্জারব্রেড৯ এপ্রিল ২০১৩৪.১.২ জেলি বিন১ বছর, ১১ মাসগ্যালাক্সি এস III৩ মে ২০১২৪ সেপ্টেম্বর ২০১২ (এলটিই)২৯ মে ২০১২৩ অক্টোবর ২০১২ (এলটিই)অ্যান্ড্রয়েড ৪.০.৪ আইস ক্রিম স্যান্ডউইচ৪.১.১ জেলি বিন (এলটিই)৪.৩ জেলি বিন (নিও)১৫ মার্চ ২০১৪৯ ডিসেম্বর ২০১৪ (এলটিই)৪.৩ জেলি বিন৪.৪.৪ কিটক্যাট (এলটিই ও নিও)১ বছর, ১০ মাস২ বছর, ২ মাস (এলটিই)গ্যালাক্সি এস৪১৪ মার্চ ২০১৩২৭ এপ্রিল ২০১৩অ্যান্ড্রয়েড ৪.২.২ জেলি বিন১১ এপ্রিল ২০১৭৫.০.১ ললিপপ৩ বছর, ১১ মাসগ্যালাক্সি এস৫২৪ ফেব্রুয়ারি ২০১৪১১ এপ্রিল ২০১৪অ্যান্ড্রয়েড ৪.৪.২ কিটক্যাট৫.১.১ ললিপপ (এস৫ নিও)৯ এপ্রিল ২০১৯৬.০.১ মার্শম্যালো৭.০ নোগাট (এস৫ নিও)৪ বছর, ১১ মাসগ্যালাক্সি এস৬১ মার্চ ২০১৫১০ এপ্রিল ২০১৫অ্যান্ড্রয়েড ৫.০.২ ললিপপ১১ ফেব্রুয়ারি ২০১৬১২ ফেব্রুয়ারি ২০১৯৭.০ নোগাট৩ বছর, ১০ মাসগ্যালাক্সি এস৭১১ ফেব্রুয়ারি ২০১৬১১ মার্চ ২০১৬অ্যান্ড্রয়েড ৬.০.১ মার্শম্যালো২১ এপ্রিল ২০১৭১৪ এপ্রিল ২০২০৮.০ ওরিও৪ বছর, ১ মাসগ্যালাক্সি এস৮২৯ মার্চ ২০১৭২১ এপ্রিল ২০১৭অ্যান্ড্রয়েড ৭.০ নোগাট১১ মার্চ ২০১৮১১ মে ২০২১৯.০ পাই৪ বছরগ্যালাক্সি এস৯২৫ ফেব্রুয়ারি ২০১৮১১ মার্চ ২০১৮অ্যান্ড্রয়েড ৮.০ ওরিও২০ ফেব্রুয়ারি ২০১৯১২ এপ্রিল ২০২২১০৪ বছর, ১ মাসগ্যালাক্সি এস১০২০ ফেব্রুয়ারি ২০১৯৪ মার্চ ২০১৯অ্যান্ড্রয়েড ৯.০ পাই - অ্যান্ড্রয়েড  ১০ (লাইট)৬ মার্চ ২০২০১২ মার্চ ২০২৪১২ - ১৩ (আংশিক)৫ বছরগ্যালাক্সি এস২০১১ ফেব্রুয়ারি ২০২০৬ মার্চ ২০২০অ্যান্ড্রয়েড ১০ - অ্যান্ড্রয়েড  ১২ (এফই ২০২২)২৯ জানুয়ারি ২০২১প্রত্যাশিত ২০২৭ সালের প্রথমার্ধে১৩প্রত্যাশিত ৭ বছরগ্যালাক্সি এস২১১৪ জানুয়ারি ২০২১২৯ জানুয়ারি ২০২১অ্যান্ড্রয়েড ১১ - অ্যান্ড্রয়েড ১২ (এফই)২৫ ফেব্রুয়ারি ২০২২১৫প্রত্যাশিত ৬ বছরগ্যালাক্সি এস২২৯ ফেব্রুয়ারি ২০২২২৫ ফেব্রুয়ারি ২০২২অ্যান্ড্রয়েড ১২১৭ ফেব্রুয়ারি ২০২৩ঘোষণা বাকিপ্রত্যাশিত ৫ বছরগ্যালাক্সি এস২৩১ ফেব্রুয়ারি ২০২৩১৭ ফেব্রুয়ারি ২০২৩অ্যান্ড্রয়েড ১৩৩১ জানুয়ারি ২০২৪প্রত্যাশিত ২০২৮ সালের প্রথমার্ধেগ্যালাক্সি এস২৪১৭ জানুয়ারি ২০২৪৩১ জানুয়ারি ২০২৪অ্যান্ড্রয়েড ১৪৭ ফেব্রুয়ারি ২০২৫প্রত্যাশিত ২০৩১ সালের প্রথমার্ধেপ্রত্যাশিত ৭ বছরগ্যালাক্সি এস২৫২২ জানুয়ারি ২০২৫৭ ফেব্রুয়ারি ২০২৫অ্যান্ড্রয়েড ১৫ঘোষণা বাকিপ্রত্যাশিত ২০৩২ সালের প্রথমার্ধে   তথ্যসূত্র যোগ করা হয়েছে।
বিরূপাক্ষ মন্দির বেঙ্গালুরু শহর থেকে ৩৫০ কিমি দূরে হাম্পি নামক স্থানে অবস্থিত। http://www.templenet.com/Karnataka/virup.html এটি  দক্ষিণ ভারতের কর্ণাটক রাজ্যের অন্তর্গত। হাম্পিতে একগুচ্ছ মন্দির রয়েছে। বিরূপাক্ষ মন্দির সেগুলোরই একটি। সবগুলো মন্দিরই ইউনেস্কোর ওয়ার্ল্ড হেরিটেজ সাইটের স্বীকৃতি প্রাপ্ত। বিরূপাক্ষ শিবের আরেক নাম।এখানকার সব গুলো মন্দিরই শিব মন্দির।  তুঙ্গভদ্রা নদীর তীরে অবস্থিত হাম্পি ঐতিহাসিক শহর বিজয়নগরের অন্তর্গত ছিল যেটি ছিল বিজয়নগর সাম্রাজ্যের রাজধানী। বিরূপাক্ষ মন্দির ছিল হাম্পির প্রধান ও সবথেকে পবিত্র মন্দির। মন্দিরটি সকল প্রকার আক্রমণ থেকে রক্ষা করা হয়েছিল এবং এখনও এখানে পূজা-অর্চনা হয়। এই মন্দিরে প্রধান দেবতা শিব এবং তাঁর পত্নী দুর্গা যিনি এখানে পম্পা নামে পুজিত হন যিনি নিকটস্থ তুঙ্গভদ্রা নদীর সাথে সম্পর্কিত।   ইতিহাস  thumbnail|মন্দিরের দৃশ্য। মন্দিরটির কথা সপ্তম শতক থেকে জানা যায়। বিরুপাক্ষ-পম্পা মূর্তি বিজয় নগর সম্রাজ্য প্রতিষ্ঠার আগে থেকেই প্রকটিত ছিল।"Vijayanagara Research Project, Virupaksha Temple.". Retrieved 13 September 2006. এখানকার ছোট মন্দিরটিকেই পড়ে বিজয় নগর সম্রাজ্যের রাজারা বিশাল মন্দির কমপ্লেক্সে রূপান্তরিত করেন। এখানে চালুক্য এবং হয়সালা রাজত্ব আমলেও মন্দির নির্মিত হয়েছে বলে প্রমাণ পাওয়া যায়। "Shri Virupaksha Temple". Retrieved 13 September 2006. ১৪ শতকে বিজয় নগর রাজত্বকালে এখানে স্থানীয় শিল্প ও সংস্কৃতির উৎকর্ষতার চরম পর্যায় ছিল। ১৬ শতকে বিজয়নগর সম্রাজ্যের পতনের পর লুটেরারা ধীরে ধীরে এই অসাধারণ শিল্প নিদর্শন গুলো ধ্বংস করা শুরু করে। "Virupaksha Temple". Archived from the original on 27 April 2006. Retrieved 13 September 2006.  ১৫৬৫ সালে শহর ধ্বংসের পরও বিরুপাক্ষ-পম্পার পূজা চালু ছিল। ১৯ শতকের শুরুতে এখানে বড় আকারের সংস্কার কাজ করা হয়। এখানে বিভিন্ন চিত্র সংযুক্ত করা হয় এবং উত্তর ও পূর্বের গপুরা (টাওয়ার)নির্মাণ করা হয়।    মন্দির স্থাপত্য  বর্তমানে মূল মন্দিরটি তিনটি চেম্বারের সমন্বয়ে গঠিত।   প্রধান উৎসব    আরও পড়ুন    তথ্যসূত্র   বিষয়শ্রেণী:ভারতের হিন্দু মন্দির বিষয়শ্রেণী:শিব মন্দির বিষয়শ্রেণী:কর্ণাটকের শিব মন্দির বিষয়শ্রেণী:৭ম শতাব্দীর হিন্দু মন্দির
লিওলিন্ডা দে ফিগুয়েরেদো ডালট্রো (১৪ জুলাই ১৮৫৯ - ৪ মে ১৯৩৫)ছিলেন একজন ব্রাজিলীয় নারীবাদী শিক্ষিকা, ভোটাধিকারবাদী এবং আদিবাসী অধিকার কর্মী। ১৯১০ সালে তিনি ফেমিনাইন রিপাবলিকান পার্টি (পার্টিডো রিপাবলিকানো ফেমিনিনো) নামে ব্রাজিলের একটি দলের এর প্রতিষ্ঠাতাদের একজন ছিলেন। এই দলটি ব্রাজিলীয় নারীদের ভোটাধিকারের পক্ষে ছিল।   জীবনী  ১৮৫৯ সালের ১৪ জুলাই ব্রাজিলের বাহিয়া রাজ্যে লিওলিন্ডা ডালট্রো জন্মগ্রহণ করেন। পরবর্তিকালে তিনি তার দ্বিতীয় স্বামী এবং পাঁচ সন্তানকে নিয়ে রিও ডি জেনিরোতে শিক্ষকতার জন্য চলে আসেন। ১৮৯৬ সালে তিনি ব্রাজিলের আদিবাসীদের আনুষ্ঠানিক শিক্ষা প্রদান এবং নবগঠিত প্রজাতন্ত্রের সাথে তাদের একীভূত করতে সাহায্য করার লক্ষ্যে ব্রাজিলের বিভিন্ন গ্রামাঞ্চলে ভ্রমণ করেন। তিনি বর্তমান টোকান্টিন রাজ্যের জেরেন্তে জনগণের মধ্যে নিজেকে প্রতিষ্ঠিত করেন। ধর্মীয় মিশনের পরিবর্তে তিনি আদিবাসীদের জন্য ধর্মনিরপেক্ষ শিক্ষায় বিশ্বাস করতেন। তিনি সবসময় আদিবাসীদের জমির সীমানা নির্ধারণ এবং তাদের সংস্কৃতির প্রতি শ্রদ্ধাশীল হওয়ার পক্ষে ছিলেন।  ১৮৯৭ সালে লিওলিন্ডা রিওতে ফিরে আসেন। আদিবাসীদের অধিকার রক্ষার জন্য তিনি গ্রেমিও প্যাট্রিওটিকো লিওলিন্ডা ডালট্রো নামে একটি সংগঠন প্রতিষ্ঠা করেন। ব্রাজিলের অষ্টম রাষ্ট্রপতি হার্মিস দা ফনসেকার স্ত্রী ওরসিনা দা ফনসেকার সাথে লিওলিন্ডার বন্ধুত্ব ছিল। তারা এসকোলা ওরসিনা দা ফনসেকা  নাম একটি সংগঠন প্রতিষ্ঠা করেন। এই সংগঠনটি একটি বৃত্তিমূলক স্কুল পরিচালনা করত যেখানে মহিলারা শিল্প, বিজ্ঞান এবং কারুশিল্প শিখতেন। লিওলিন্ডা লিনহা দে তিরো ফেমিনিনো (মেয়েলি শুটিং লাইন)ও প্রতিষ্ঠা করেন, কারণ তিনি বিশ্বাস করতেন যে মহিলাদের নাগরিক হিসেবে গণ্য করা উচিত এবং তাদের দেশ রক্ষা করার অধিকার থাকা উচিত।  ১৮৯১ সালের ব্রাজিলের সংবিধানে নারীদের ভোটদান নিষিদ্ধ ছিল। ১৯১০ সালে লিওলিন্ডা কবি গিলকা মাচাদো ও অন্যান্য নারীদের সাথে নিয়ে পার্টিডো রিপাবলিকানো ফেমিনিনো (নারী রিপাবলিকান পার্টি) নামে একটি দল প্রতিষ্ঠা করেন। পরবর্তিকালে এই দলটি নারীদের ভোটাধিকারের জন্য লড়াই করে। দলটি ব্রিটিশ নারী ভোটাধিকার আন্দোলন দ্বারা অনুপ্রাণিত হয়েছিল। ১৯১৭ সালে লিওলিন্ডারদের দল রিও ডি জেনেইরোতে নারীদের ভোটাধিকারের জন্য একটি মিছিলের নেতৃত্ব দেয়। সেই  মিছিলে ৯০ জন মহিলা অংশগ্রহণ করেন।  ১৯১৯ সালে লিওলিন্ডা ভোটাধিকার আন্দোলনের সচেতনতা বৃদ্ধির জন্য রিওর ইনটেনডেন্টে (মেয়র) পদে তার প্রতিবাদী প্রার্থীতা পেশ করেন। পার্টিডো রিপাবলিকানো ফেমিনিনোপ্রতিষ্ঠার ১২ বছর পরে ১৯২২ সালে বার্থা লুৎজ প্রতিষ্ঠা করেনফেদেরাসো ব্রাসিলিরা পেলো প্রোগ্রেসো ফেমিনিনো-এর মতো আরও একটি নারী অধিকার সংগঠন। অবশেষে ১৯৩২ সালে নারীরা ভোটাধিকার লাভ করে।   মৃত্যু  ১৯৩৫ সালের ৪ মে ৭৫ বছর বয়সে একটি গাড়ির ধাক্কায় লিওলিন্ডা ডালট্রোর জীবনাবসান হয়।   তথ্যসূত্র   বিষয়শ্রেণী:১৮৫৯-এ জন্ম বিষয়শ্রেণী:১৯৩৫-এ মৃত্যু বিষয়শ্রেণী:আদিবাসী অধিকার কর্মী বিষয়শ্রেণী:ব্রাজিলীয় নারীবাদী
হিংরাজানি নদী বাংলাদেশের ময়মনসিংহ জেলার ময়মনসিংহ সদর এবং ত্রিশাল উপজেলার একটি নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯৯, ।মানিক মোহাম্মদ রাজ্জাক, বাংলাদেশের নদনদী: বর্তমান গতিপ্রকৃতি, কথাপ্রকাশ, ঢাকা, ফেব্রুয়ারি, ২০১৫, পৃষ্ঠা ৬০৬, ISBN 984-70120-0436-4.  প্রবাহ  হিংরাজানি নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে ত্রিশাল উপজেলার বৈলর ইউনিয়নে আবার সুতিয়া নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না।  তথ্যসূত্র  বিষয়শ্রেণী:ময়মনসিংহ জেলার নদী বিষয়শ্রেণী:ময়মনসিংহ সদর উপজেলা বিষয়শ্রেণী:ত্রিশাল উপজেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত অপসারণ করা হল।  রকি (আলাপ) ১৬:০৬, ১৭ সেপ্টেম্বর ২০২৫ (ইউটিসি) :আলীকদম কলেজ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () সম্পূর্ণ নতুন কলেজ। ইআইআইএন নম্বর পায় নি এখনো। — কুউ পুলক  🗩  ১৪:২৮, ১৭ সেপ্টেম্বর ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইউশি ইয়ামাইয়া (, ; জন্ম: ১১ জুন ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২১ লিগের ক্লাব ইয়োকোহামার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।   প্রারম্ভিক জীবন  ইউশি ইয়ামাইয়া ২০০০ সালের ১১ই জুন তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ             বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ফুটবল উইঙ্গার
থাম্ব|সুলাইমানের উসমানীয়–সফবীয় যুদ্ধ (১৫৩২–১৫৫৫) অভিযান তাকে উপসাগরে প্রবেশের সুযোগ দেয় এবং উসমানীয় সাম্রাজ্যের পূর্বদিকে স্থিতিশীল সীমান্ত তৈরি করে। আমাসিয়া শান্তি চুক্তি (, "পেইমান-এ আমাসিয়েহ"; , "আমাসিয়া আন্তলাসমাসি") ছিলো ১৫৩২-৫৫ এর উসমানীয়-সফবীয় যুদ্ধের পর সফবীয় সাম্রাজ্যের শাহ তাহমাস্প এবং উসমানীয় সাম্রাজ্যের সুলতান সুলাইমান এর মধ্যকার আমাসিয়া শহরে ২৯ মে, ১৫৫৫ খ্রিস্টাব্দে স্বাক্ষরিত একটি শান্তি চুক্তি।  এই চুক্তি ইরান ও উসমানীয় সাম্রাজ্যের মধ্যে সীমান্ত নির্ধারিত করেছিলো এবং চুক্তিত পর দুটি সাম্রাজ্যের মাঝে বারো বছরের জন্য শান্তি বজায় ছিলো। এই চুক্তির মাধ্যমে আরমেনিয়া এবং জর্জিয়াকে দুটি সাম্রাজ্যের মাঝে সমান ভাগে ভাগ করে দেওয়া হয়। উসমানীয়দের হাতে আসে পশ্চিম আরমেনিয়া, পশ্চিম কুর্দিস্তান, এবং পশ্চিম জর্জিয়া (পশ্চিম সামসখে সহ)। অন্যদিকে পূর্ব আরমেনিয়া, পূর্ব কুর্দিস্তান এবং পূর্ব জর্জিয়া (পূর্ব সামসখে সহ) ইরানের কাছে থেকে যায়। উসমানীয় সাম্রাজ্য বাগদাদ সহ ইরাকের অধিকাংশ জায়গা দখলে পায় যা তাদেরকে পারস্য উপসাগরে প্রবেশে সুযোগ পায়। এবং পারসিকরা তাদের প্রাক্তন রাজধানী যুদ্ধবিধ্বস্ত তাবরিজ এবং ককেসাসের অন্যান্য উত্তর-পশ্চিম অঞ্চলগুলো যেমন দাগেস্তান তথা বর্তমান আজারবাইজান ধরে রাখতে সক্ষম হয়।The Reign of Suleiman the Magnificent, 1520–1566, V.J. Parry, A History of the Ottoman Empire to 1730, ed. M.A. Cook (Cambridge University Press, 1976), 94.Mikaberidze, Alexander Conflict and Conquest in the Islamic World: A Historical Encyclopedia, Volume 1. ABC-CLIO, 31 jul. 2011  p 698A Global Chronology of Conflict: From the Ancient World to the Modern Middle East, Vol. II, ed. Spencer C. Tucker, (ABC-CLIO, 2010). 516. লিখি পর্বতমালা ধরে দুই সাম্রাজ্যের মাঝে সীমান্ত প্রতিষ্ঠা করা হয় যা আরমেনিয়ার ভেতর দিয়ে প্রবেশ করে পারস্য উপসাগরের জগ্রোস পর্বতমালার পশ্চিম ঢাল পর্যন্ত বিস্তৃত হয়ে পূর্ব ও পশ্চিম জর্জিয়াকে পৃথক করেছিলো।  পূর্ব আনাতোলিয়ায় এর ফলে অনেক নিরপেক্ষ অঞ্চল সৃষ্টি হয় যেমন এরজুরুম, শাহরিজোর এবং ভান। কারস অঞ্চলটিকে নিরপেক্ষ ঘোষণা করা হয় এবং এর বিদ্যমান দুর্গগুলো ধ্বংস করে ফেলা হয়।  এছাড়াও উসমানীয়রা পারসিক তীর্থযাত্রী বা হাজিদের মুসলিমদের পবিত্র শহর মক্কা সহ শিয়াদের ইরাকে অবস্থিত পবিত্র স্থানগুলোতে প্রবেশ ও ভ্রমণ নিশ্চিত করে।Shaw, Stanford J. (1976), History of the Ottoman Empire and modern Turkey, Volume 1, p. 109. Cambridge University Press,   ১৬৩৯ সালের পরবর্তী জুহাবের চুক্তি অনুসারে ককেসাস অঞ্চলের সিদ্ধান্তমূলক বিভক্তিকরণ এবং উসমানীয়দের নিকট মেসোপটেমিয়ার অপরিবর্তনীয় হস্তান্তর হয়েছিলো।Феодальный строй , Great Soviet Encyclopedia   এই চুক্তির আরেকটি শর্ত ছিলো যে সফবীয়দের প্রথম তিন রাশিদুন খলিফাদের অভিশাপ দেওয়ার ধর্মানুষ্ঠান সম্পন্ন করার প্রয়োজন ছিলো, আয়েশা এবং অন্যান্য সাহাবীরা (মুহাম্মদের সহচর) — এরা সবাই সুন্নিদের দ্বারা উচ্চ মর্যাদায় অধিষ্ঠিত। এই শর্তগুলো ছিলো উসমানীয়-সফবীয় চুক্তির একটি সাধারণ শর্ত, এবং এই ক্ষেত্রে এটি ছিলো তাহমাস্পের জন্য অপমানজনক।   তথ্যসূত্র    আরো পড়ুন           বিষয়শ্রেণী:ইরানের শান্তি চুক্তি আমাসিয়া বিষয়শ্রেণী:সফবীয় সাম্রাজ্যের চুক্তি বিষয়শ্রেণী:১৫৫৫-এর চুক্তি বিষয়শ্রেণী:আমাসিয়ার ইতিহাস বিষয়শ্রেণী:উসমানীয়–পারসিক যুদ্ধ বিষয়শ্রেণী:ইরান–উসমানীয় সাম্রাজ্য চুক্তি বিষয়শ্রেণী:উসমানীয় সাম্রাজ্যের শান্তি চুক্তি বিষয়শ্রেণী:দাগেস্তানের ইতিহাস বিষয়শ্রেণী:উসমানীয় ইরাক বিষয়শ্রেণী:১৬শ শতাব্দীতে ইরান বিষয়শ্রেণী:ইরান–তুর্কি সম্পর্ক
অ্যান্থনি ডুয়েন ম্যাকি (জন্ম সেপ্টেম্বর ২৩, ১৯৭৮) হলেন একজন মার্কিন অভিনেতা যিনি বিভিন্ন চলচ্চিত্র, টেলিভিশন ধারাবাহিক এবং ব্রডওয়ে ও অফ-ব্রডওয়ে নাটকে অভিনয় করেন। নাটকগুলির মধ্যে রয়েছে মা রেইনিস ব্ল্যাক বটম, ড্রায়নিং ক্রো, ম্যাকরিলি, অ্যা সোলজার্স প্লে এবং কার্ল হ্যানকক রুক্সের টক এবং টক-এর জন্য তিনি ২০০২ সালে একটি ওবি পুরস্কার অর্জন করেন।  ২০০২ সালে, এমিনেম-এর অভিষেককৃত চলচ্চিত্র ৮ মাইল-এ অন্তর্ভুক্ত ছিলেন। ব্রাদার্স টু ব্রাদার্স-এ তার ভূমিকায় শ্রেষ্ঠ অভিনেতা বিভাগে ইন্ডিপেন্ডেন্ট স্পিরিট পুরস্কারে মনোনীত হন। তার দ্বিতীয় মনোনয়ন ছিল দ্য হার্ট লকার-এ তার ভূমিকার জন্য ২০০৯ সালে শ্রেষ্ঠ অভিনেতা বিভাগে ইন্ডিপেন্ডেন্ট স্পিরিট পুরস্কার।  তিনি মার্ভেল সিনেম্যাটিক ইউনিভার্সে ফ্যালকন হিসেবে তার ভূমিকার জন্য বিশ্বব্যাপী স্বীকৃতি লাভ করেন। তিনি এই ভূমিকায় ক্যাপ্টেন আমেরিকা: দ্য ফার্স্ট অ্যাভেঞ্জার্স (২০১৪) চলচ্চিত্রে আবির্ভাব হন এবং পরবর্তীতে অ্যাভেঞ্জার্স: এজ অব আলট্রন (২০১৫), অ্যান্ট-ম্যান (২০১৫), ক্যাপ্টেন আমেরিকা: সিভিল ওয়ার (২০১৬), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এর পাশাপাশি আসন্ন ডিজনি+-একচ্ছত্র সীমিত ধারাবাহিক দ্য ফ্যালকন এন্ড দ্য উইন্টার সোলজার-এ অভিনয় করেন।  ২০১৬ সালের মে মাসে, তিনি এইচবিও-এর টিভি চলচ্চিত্র অল দ্য ওয়ে-এ সহ-অভিনয় করেছেন এবং ২০২০ সালে নেটফ্লিক্সের আল্টার্ড কার্বন-এর দ্বিতীয় মৌসুমে আবির্ভূত হবেন।   তথ্যসূত্র    বহিঃসংযোগ        বিষয়শ্রেণী:১৯৭৮-এ জন্ম বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:আফ্রো-মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:জীবিত ব্যক্তি বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন ভিডিও গেম অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:২১শ শতাব্দীর আফ্রিকান-মার্কিন ব্যক্তি বিষয়শ্রেণী:২০শ শতাব্দীর আফ্রিকান-মার্কিন ব্যক্তি
কুন-তু-ব্জাং-পো () তিব্বতের রিং-স্পুংস-পা রাজবংশের দ্বিতীয় রাজা ছিলেন।   সংক্ষিপ্ত জীবনী  কুন-তু-ব্জাং-পো রিং-স্পুংস-পা রাজবংশের প্রথম রাজা নোর-বু-ব্জাং-পোর দ্বিতীয় পুত্র ছিলেন। নোর-বু-ব্জাং-পোর প্রথম পুত্র উপসিকার খুব কম বয়সে মৃত্যু হলে কুন-তু-ব্জাং-পো রিং-স্পুংস-পা রাজবংশের পরবর্তী রাজা হন। ফাগ-মো-গ্রু-পা রাজবংশের অষ্টম রাজা কুন-দ্গা'-লেগ্স-পা তাঁকে র্দ্জোং-দ্পোন উপাধি দান করেন।Giuseppe Tucci, Deb t'er dMar po gSar ma. Rome 1971, p. 223. তিনি সা-স্ক্যা ধর্মসম্প্রদায়ের পৃষ্ঠপোষক হওয়ায় ফাগ-মো-গ্রু-পা রাজবংশের শাসকদের সঙ্গে বিরোধিতা বৃদ্ধি পায়।Tsepon W.D. Shakabpa, One Hundred Thousand Moons, Leiden 2009, p. 276. ১৪৭৯ খ্রিষ্টাব্দে তাঁর মৃত্যুর পর তাঁর কনিষ্ঠ পুত্র দোন-য়োদ-র্দো-র্জে পরবর্তী রাজা হিসেবে অভিষিক্ত হন।Giuseppe Tucci, Tibetan Painted Scrolls, Rome 949, p. 642; Tsepon W.D. Shakabpa, 2009, p. 277.   তথ্যসূত্র   বিষয়শ্রেণী:রিনপুংপা রাজবংশ বিষয়শ্রেণী:ফাগমোদ্রুপা রাজবংশ
থাম্ব|নিউ ন্যাশনাল এরা পত্রিকার পাতা নিউ ন্যাশনাল এরা, মূলত নিউ এরা এবং আংশিকভাবে নিউ ন্যাশনাল এরা অ্যান্ড সিটিজেন  আমেরিকান গৃহযুদ্ধ শেষে এবং মুক্তি ঘোষণার দশকে পুনর্গঠনের সময় ওয়াশিংটন ডিসিতে প্রকাশিত আফ্রিকান আমেরিকানদের জন্য একটি জাতীয় পত্রিকা ছিল। ফ্রেডরিক ডগলাস ১৮৭০ সালে নিউ এরার  দায়িত্ব নেন এবং এর নামকরণ করেন নিউ ন্যাশনাল এরা  নিউইয়র্ক হেরিটেজ ডিজিটাল সংগ্রহে ১৮৭০ থেকে ১৮৭৪ অবধি কাগজের ইস্যু রয়েছে  কংগ্রেস লাইব্রেরির সংগ্রহেও রয়েছে কিছু ইস্যু। পত্রিকাটির সম্পাদকদের মধ্যে ছিলেন ফ্রেডরিক ডগলাস (১৮৭০–১৮৭২), তাঁর পুত্র লুইস এইচ ডগলাস, (১৮৭৩–১৮৭৪) পাশাপাশি রিচার্ড টি গ্রিনার এবং জন এ কুক (১৮৭৩)।     তথ্যসূত্র     বিষয়শ্রেণী:১৮৭০-এ প্রতিষ্ঠিত প্রকাশনা বিষয়শ্রেণী:বিলুপ্ত আফ্রিকান-মার্কিন সংবাদপত্র